b"\n_START_ARTICLE_\nEmili Junoy i Gelabert\n_START_SECTION_\nBiografia\n_START_PARAGRAPH_\nS'inici\xc3\xa0 com a periodista a Or i Grana i La Campana de Gr\xc3\xa0cia, per\xc3\xb2 la seva popularitat l'assol\xc3\xad com a redactor i director de La Publicidad (fou conegut com el Negret de la Rambla). D'idees republicanes i proper a Nicol\xc3\xa1s Salmer\xc3\xb3n, fou contrari que el Partit Dem\xc3\xb2crata Possibilista ingress\xc3\xa9s al Partit Liberal, i fou elegit diputat pel districte de Manresa a les eleccions generals espanyoles de 1893. El 1897 ingress\xc3\xa0 al Partit de Fusi\xc3\xb3 Republicana, amb el que el fou elegit diputat per Barcelona a les eleccions generals espanyoles de 1898. _NEWLINE_Durant el seu mandat parlamentari va participar en la campanya que demanava la revisi\xc3\xb3 del proc\xc3\xa9s de Montju\xc3\xafc. El 1901 va fer amistat amb Alejandro Lerroux, i fou diputat per Uni\xc3\xb3 Republicana a les eleccions generals espanyoles de 1903 i pel sector lerrouxista  d' Uni\xc3\xb3 Republicana a les de 1905. El 1906, per\xc3\xb2, deix\xc3\xa0 el partit i form\xc3\xa0 part de l'Esquerra Catalana, amb la que fou elegit diputat per la Solidaritat Catalana a les eleccions generals espanyoles de 1907 i senador per la prov\xc3\xadncia de Barcelona el 1908. El 1910 va ingressar a la Uni\xc3\xb3 Federal Nacionalista Republicana. El 1928 intent\xc3\xa0 una entesa entre Francesc Camb\xc3\xb3 i Miguel Primo de Rivera que no es va arribar a concretar."